b'\n_START_ARTICLE_\nIndlejret software\n_START_PARAGRAPH_\nIndlejret software er computersoftware, der er programmeret til at kontrollere maskiner eller udstyr, som typisk ikke bliver regnet for at v\xc3\xa6re computere. Softwaren er ofte specialskrevet til en bestemt maskine, som den k\xc3\xb8rer, og som har tids- og hukommelsesm\xc3\xa6ssige begr\xc3\xa6nsninger. Begrebet bruges af og til synonymt med firmware, selv om firmware ogs\xc3\xa5 kan bruges om den ROM-baserede kode i en computer, hvor den ligger bag operativsystemet, mens indlejret software for det meste er den eneste software i det p\xc3\xa5g\xc3\xa6ldende stykke udstyr.'